NaiveNeuron/SloPal huggingface dataset:
V. Veteška, podpredseda NR SR: (2004-03-03):
B. Opaterný, poslanec: Ďakujem za slovo, budem veľmi stručný. Ide v podstate o drobnú úpravu tohto zákona č. 92/1991, pretože pri poslednej novele predmetného zákona sa na základe pozmeňujúceho poslaneckého návrhu dostalo ustanovenie § 47c ods. 7, ktoré umožňuje použiť výnos z prevodu majetku, ktorý je príjmom osobitného účtu ministerstva, aj na úhradu nákladov spojených s realizáciou významných investícií a to je v rozpore s programovým vyhlásením vlády, podľa ktorého možno príjmy z privatizácie využívať len na zníženie verejného dlhu alebo na reformy dôchodkového systému a školstva. Aby bolo jasné, o čo ide, nejde o všetky príjmy z privatizácie, ide len o tie príjmy, ktoré sú na účte ministerstva hospodárstva, čo v súčasnosti by malo robiť niečo vyše sto miliónov korún, a potenciálne by sa tam mohli dostať zdroje za, opakujem, potenciálnu privatizáciu Transpetrolu, pretože tieto akcie sú v majetku ministerstva hospodárstva. Všetky ostatné majetkové účasti sú v majetku Fondu národného majetku, takže týchto sa to netýka. Čiže zámerom tohto zákona je odsek 7 v § 47c vyškrtnúť a tým vlastne zosúladiť tento zákon aj s programovým vyhlásením vlády. To je vlastne všetko. Ďakujem za pozornosť.
Grendel, Gábor, podpredseda NR SR (2021-11-24):
Ďakujem, pani poslankyňa. Otváram rozpravu, do ktorej som dostal jednu písomnú prihlášku, a to ako povereného člena poslaneckého klubu pána poslanca Tomáša Šudíka.
Blanár, Juraj, podpredseda NR SR (2021-05-12):
Ďakujem, pán poslanec. Ďalší v rozprave vystúpi pán poslanec Róbert Puci a pripraví sa pán predseda hospodárskeho výboru Peter Kremský.
Drdul, Dominik, poslanec NR SR (2021-02-05):
Ďakujem pekne. Karol, my sme spolu absolvovali niekoľko stretnutí k tejto téme a množstvo vecí z toho, čo si povedal, sa zakladá na pravde. Počul som tie veci rovnako aj ja, preto by som sa chcel naozaj prihovoriť, aby neostalo len pri prísľuboch a aby naozaj tieto prísľuby boli naplnené, že pre prípad potreby zrušenia tohto zákona a keďže sa momentálne nevieme dohodnúť ani na jeho presunutí, ani k takejto dohode nedošlo. Tak by som naozaj ešte raz chcel apelovať, aby táto snaha bola pretavená do nejakej skutočnosti, aby sme čím rýchlejšie našli vyváženú alternatívu ku súčasnému predpisu, ktorý teda, ako som správne pochopil, ideme rušiť, a aby sme dosiahli rovnováhu medzi nadmernou reguláciou a tým, čo reálne chráni životy a zdravie našich detí. Ďakujem.
Glváč, Martin, podpredseda NR SR (2017-10-11):
Ďakujem. Dávam slovo spoločnému spravodajcovi z výboru pre pôdohospodárstvo a životné prostredie poslancovi Dušanovi Muňkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Pčolinský, Peter, podpredseda NR SR (2023-02-09):
Ďakujem pekne. Máte doplňujúcu otázku, pani poslankyňa?
Laššáková, Jana, podpredsedníčka NR SR (2013-10-25):
Ďakujem pekne, prerušujem rokovanie o tomto bode programu, vyhlasujem krátku prestávku jednominútovú a budeme pokračovať hlasovaním. (Prestávka.) (Po prestávke.)
D. Gabániová, poslankyňa: (2003-09-17):
Z. Martináková, podpredsedníčka NR SR: Ďakujem. Hlasujeme o tomto návrhu. (Hlasovanie.) Prítomných 127 poslancov, za návrh hlasovalo 119, proti 3, zdržalo sa 5 poslancov. Návrh sme schválili. Ďakujem, pani poslankyňa. Prosím pani poslankyňu Edit Bauer, aby uviedla hlasovanie o návrhu skupiny poslankýň Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov a ktorým sa dopĺňa zákon č. 195/1998 Z. z. o sociálnej pomoci v znení neskorších predpisov (tlač 298).
Faič, Vladimír, poslanec NR SR (2021-05-03):
Ďakujem za slovo. Pán poslanec, ja považujem vaše vystúpenie za kultivované, priznám sa, že také som aj čakal. Chcem na dva aspekty upozorniť. Ten prvý, súhlasím s vami, že pri absencii toho prvého programového vyhlásenia, pri absencii krízového riadenia pandémie to inak nemohlo ani dopadnúť, len tak, ako, samozrejme, v riadení pandémie dopadlo. To, že to nie je ani v tomto druhom pokuse, ako hovoríte, je tiež teda jeden veľký problém. A druhý aspekt, možno si to ani teraz neuvedomujete, ale vy ste boli jediný z vládnych poslancov, ktorý ste obhajoval celý proces prípravy Plánu obnovy. Či to bolo v televíznych debatách, alebo to bolo tu v pléne, alebo aj vo výbore, kde ste pôsobili. Vedeli ste o tom, že je tu absolútna ignorácia potreby dosiahnutia širokého konsenzu s profesnými organizáciami, klubmi, komorami a tak ďalej, ale napriek tomu ste Plán obnovy obhajovali, že je dobre robený, dobre spracovaný, a ten výsledok, nakoniec aj tu v pléne sme dnes počuli o tom vo vzťahu k niektorým rezortom. Ale je tu aj otázka, ktorú by som teda na vás mal. Trváte aj teraz na tom, že Plán obnovy aj v celom procese prípravy, aj v jeho finále, aj jeho teda finálna verzia, je taký, že bolo adekvátne to, ako ste k nemu pristupovali a obhajovali ho? Ďakujem.
Číž, Miroslav, doterajší podpredseda NR SR (2010-07-08):
Dobrý deň, vážené panie poslankyne, vážení páni poslanci, poprosím vás, aby ste postupne zaujali miesta v poslaneckých laviciach a pripravili si aj hlasovacie karty a použili ich vložením do hlasovacieho zariadenia. Vážené panie poslankyne, vážení páni poslanci, prichádza prezident Slovenskej republiky. Povstaňme, prosím. (Príchod prezidenta SR Ivana Gašparoviča v sprievode predsedu NR SR Pavla Pašku.) (Hymna Slovenskej republiky.)
Jurinová, Erika, podpredsedníčka NR SR (2014-11-08):
Pán poslanec Lipšic? Martin Chren chce reagovať, takže nech sa páči, reakcia na faktickú poznámku.
Pellegrini, Peter, predseda NR SR (2015-10-06):
74. Ďakujem vám, naozaj úprimne vám ďakujem, pán poslanec. Pán poslanec Mičovský.
Škripek, Branislav, poslanec NR SR (2013-10-29):
Ja sa ospravedlňujem, neviem, či ešte môžem, ale pri hlasovaní č. 256 som sa pomýlil a chcel som sa zdržať.
T. Cabaj, podpredseda NR SR: (2009-10-15):
Len pre poriadok, pán poslanec Hrušovský, musím uviesť z pohľadu vedenia tohto parlamentu, že ak by tu bola pani ministerka prvýkrát, tak ju privítam na rokovaní v tomto parlamente, ale pani ministerka úspešne predkladala štyri zákony už v tomto parlamente a je chybou poslancov, ak tu vtedy neboli. S faktickou poznámkou pán poslanec Mečiar. Nech sa páči.
Ľ. Martinák, poslanec: (2009-10-22):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutočňuje jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky potrebné informácie. Osobitná časť dôvodovej správy obsahuje odôvodnenie jednotlivých ustanovení. Problematika poslaneckého návrhu zákona nie je upravená v práve Európskych spoločenstiev a ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. b) rokovacieho poriadku na tom, že nebude pokračovať v rokovaní o návrhu zákona, čo odôvodním v rozprave. V prípade, že Národná rada sa uznesie na tom, že ho prerokuje v druhom čítaní a v súlade s rozhodnutím predsedu Národnej rady Slovenskej republiky z 29. septembra 2009 č. 1260 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, životné prostredie a ochranu prírody a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný poslanecký návrh zákona prerokovali do 30. novembra 2009 a gestorský výbor do 1. decembra 2009. Pán predsedajúci, skončil som, otvorte, prosím, rozpravu a súčasne sa do rozpravy hlásim ako prvý.
P. Hrušovský, podpredseda NR SR: (2001-11-07):
(Hlasovanie.) Prítomných je 90 poslancov, za 70, proti 15, zdržali sa 4, nehlasoval 1. Návrh sme schválili. Prosím druhý návrh.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 145 poslancov, za 55, proti 35, zdržalo sa 55 poslancov. Návrh nebol schválený. Prosím pána poslanca Jurzycu, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1165). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1165.)
Bugár, Béla, podpredseda NR SR (2016-09-07):
Ďakujem pekne. Na vystúpenie pána poslanca nie sú, takže jedna faktická predsa. Pán poslanec, môžte sa prihlásiť s faktickou do tej doby, kým rečník hovorí. Takže, nech sa páči, naposledy, máte slovo. Teda za tie štyri roky naposledy. (Reakcie z pléna.)
Laššáková, Jana, podpredsedníčka NR SR (2014-11-10):
Na vystúpenie pána poslanca s faktickými poznámkami sa hlásia šiesti páni poslanci. Končím možnosť prihlásiť sa s faktickými poznámkami. Nech sa páči, pán poslanec Zajac.
Bugár, Béla, podpredseda NR SR (2017-09-19):
Pán spravodajca, á, to je pani spravodajkyňa. Nie. Prerušujem rokovanie o tomto bode programu. O 11.15 hod. pristúpime k hlasovaniam, alebo aj skôr, pokiaľ tu budete. (Zaznenie gongu.) Ako farár v kostole vždy hovorí, že nechodíte do kostola, hovorí tým, ktorí sú tam. Takže, vážené panie poslankyne, páni poslanci, vyzývam vás, aby ste sa vrátili do rokovacieho priestoru, pristúpime potom k jednotlivým hlasovaniam. Ešte raz vás upozorňujem, máme prerokované všetky body a ich je na hlasovanie až 17. (Krátka prestávka.) (Po prestávke.)
Krajniak, Milan, minister práce, sociálnych vecí a rodiny SR (2021-11-24):
Iba jedným slovom, pán poslanec Kočiš, že, že ako oceňujem vlastne tú našu debatu, ktorá vždy tu býva na túto tému, takže aj do budúcnosti, keď budete mať nejaký podnet, tak kľudne sa na mňa obráťte. Keď bude nejaká praktická vec, ktorú bude treba riešiť, my sa na to pozrieme, že či to vieme upraviť.
Kaník, Ľudovít, poslanec NR SR (2012-05-04):
Veľká škoda, že len dve minúty mám, lebo povedané bolo veľa, reagovať by sa dalo dlho. Ale v rozprave potom doženiem to, čo nepoviem teraz. Najprv veľmi krátko ešte k tej daňovej otázke. Spomenuli ste viackrát slovo ilúzia. Ilúzia je v tom na vašej strane, že zrušením rovnej dane dosiahnete vyšší výber dane. Opak dosiahnete, poškodíte slovenské hospodárstvo, poškodíte podnikateľské prostredie. Ale dosiahnete presný opak, ako chcete. Takže si poškodíte. To je ten rozdiel, pretože zavedenie rovnej dane zvýšilo daňové príjmy. A vám ide o vyššie daňové príjmy, vy potrebujete viac peňazí. A idete spraviť presný opak a dosiahnete presný opak. A teraz k tomu penzijnému systému, samozrejme. O tom dedení naozaj nemáte absolútne správne informácie. Tento systém obsahuje viacero možností zvolenia si dôchodku. Nie je pravdou, že je len jedna možnosť zabezpečenia si dôchodku a že tým pádom absolútne človek stráca možnosť dedenia. Má tam dve ďalšie možnosti, popri ktorých dedenia zostáva naďalej. Pre krátkosť času neviem ísť do detailov, ale rád vám to vysvetlím a kľudne zvolajme aj seminár a budem to vám aj ďalším vysvetľovať, ale hlavne ten seminár najlepších alebo akýchkoľvek odborníkov by som doporučil zvolať a nech ľudia vidia, ako je to s výnosnosťou, pretože dnes nenájdete jediného seriózneho odborníka, ktorý by nepotvrdil, že zavedenie tých vašich garancií, garancií straty, spôsobilo, že ten systém dnes nezarába alebo nezarábal do prvého tohto mesiaca. Sú na to detailné prepočty, že keby to bolo ináč, tak je už o niekoľko percent vyšší, ako bol. A otvorme ten pilier a spravme z toho test dôvery. Keď ľudia veria vám, nech vystúpia, ja ich v tom budem podporovať. Kto neverí v 2. pilier, nech vystúpi z neho. Ale keď neveria... (Prerušenie vystúpenia časomerom.)
Pellegrini, Peter, predseda NR SR (2015-03-13):
Ďakujem. Nie sú žiadne faktické poznámky na vaše vystúpenie. Pán poslanec Simon, skúste. Nech sa páči, pán poslanec, áno, funguje to.
P. Hrušovský, predseda NR SR: (2003-12-12):
(Hlasovanie.) 147 prítomných, 71 za návrh, 40 proti, 36 sa zdržalo. Návrh sme neschválili.
Pellegrini, Peter, podpredseda NR SR (2024-02-08):
Pani poslankyňa Stohlová má námietku. Prezentujme sa a hlasujme o jej námietke. (Hlasovanie.) Prítomných 139 poslancov, za 61, proti 78. Námietku sme neschválili.
Dobeš, Peter, poslanec NR SR (2021-04-01):
Vážený pán predsedajúci, vážené pani poslankyne, páni poslanci, Výbor Národnej rady pre verejnú správu a regionálny rozvoj ako gestorský výbor k návrhu poslancov Národnej rady Slovenskej republiky Milana Vetráka, Lukáša Kyselicu, Jozefa Pročka, Moniky Kozelovej a Marcela Mihalika na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov (tlač 396), podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 558 z 29. januára 2021 pridelila predmetný návrh na prerokovanie týmto výborom: Ústavnoprávnemu výboru Národnej rady a Výboru Národnej rady pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktorým bol návrh zákona pridelený, zaujali k nemu nasledovné stanoviská: 	Ústavnoprávny výbor Národnej rady uznesením č. 248 zo 16. marca 2021 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. 	Výbor Národnej rady pre verejnú správu a regionálny rozvoj uznesením č. 74 zo 16. marca 2021 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Z uznesení výborov Národnej rady Slovenskej republiky uvedených pod bodom III spoločnej správy vyplynuli dva pozmeňujúce a doplňujúce návrhy. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: hlasovať spoločne o bodoch 1 a 2 zo spoločnej správy s odporúčaním gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady bola schválená uznesením gestorského výboru č. 78 zo 16. marca 2021. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Pán predsedajúci, skončil som, otvorte, prosím, rozpravu.
M. Hort, podpredseda NR SR: (2007-09-19):
Posledný s faktickou poznámkou prihlásený je pán poslanec Ďuračka Jozef. Nech sa páči, máte slovo.
Tomáš, Erik, poslanec NR SR (2017-04-07):
Pani poslankyňa Blahová, to mala byť nejaká nezávislá rekonštrukcia alebo konštrukcia nezávislého média a nezávislého novinára pána Nicholsona, bývalého manžela pani Nicholsonovej, vašej kolegyne? Do tejto šialenej konštrukcie ste ešte zabudli dodať, že môj otec, ináč musím otcovi, pri otcovi sa pozastaviť, vysokoškolák, ako dôchodca bol vrátnik na pobočke Sociálnej poisťovne v Humennom, kde pracovala švagriná pani Tománkovej, a preto do toho celého som išiel ja, ešte toto tam, prosím vás, dodajte. A chcem vám pripomenúť to, čo som povedal. Ešte raz. Aj za vlády Radičovej, aj za vlády Ficovej toto zariadenie dostalo dotáciu, čiže nič ste z toho nevyvrátili. A ešte viac vám chcem pripomenúť, že kto je zakladateľom zariadenia Čistý deň. Kto? Pán Zoltán Horváth, bývalý poslanec za SDKÚ, váš kolega z pravicovej koalície, pani Blahová, pekný večer. (Potlesk.) Dobrú noc.
Paška, Pavol, predseda NR SR (2013-09-10):
Ďakujem pekne. Ešte pán predseda výboru Beblavý.
Cigániková, Jana, poslankyňa NR SR (2016-06-17):
Ďakujem pekne. V prvom rade tiež súhlasím s tým, že do tej cigánskej roviny alebo do roviny cigánskeho problému ste ten problém dostali tým prvotným prejavom, teda kolega Krajniak. A myslím si ale, že aj tá diskusia o tom, že či Cigán alebo Róm, alebo dehonestujúce alebo nie, a či sa to týka tohto, tohto zákona, ja si myslím, že to je úplná, zbytočná, úplne zbytočná diskusia, lebo jednoznačne áno, týka sa a v mnohom je ten dehonestujúci názov, ak má byť teda slovo Cigán. A ja ako Cigániková to môžem povedať, ak má byť teda dehonestujúci tento názov, tak v tomto prípade je mnohokrát oprávnený. Ale rovnako chcem povedať, že súhlasím s tebou, Boris, tu nie je o čom, tu nie je vôbec o čom sa baviť, pokiaľ je čierna stavba na cudzom majetku, na cudzom pozemku, preč s ňou a hotovo, koniec diskusie. A je úplne jedno, kto ju tam postavil, ako ju tam postavili, pre mňa vybavené. Ja určite budem za tento zákon hlasovať, aj keď súhlasím s Mirom Ivanom, že má veľmi veľa technických nedostatkov. Ale tie sa dajú mu v druhom čítaní doplniť, napraviť, dá sa tam jednoducho na tom pracovať, ale ten princíp, tá myšlienka, tá jednoznačne trápi ľudí už dlho a jednoznačne treba sa k tomu postaviť už naozaj takým spôsobom, nech nemôžu títo ľudia porušovať zákon. A nielen títo, ale teda aj bohatší, to je úplne jedno. Takže ja sa len pýtam, vy poviete, že áno, zostanú tam teda chudobní ľudia niekde pobehovať, lebo im teda zoberieme strechu nad hlavou, ale ja sa len pýtam, prečo tento problém momentálne musí riešiť majiteľ toho pozemku? Ako ja tomuto nerozumiem. Nech toto rieši štát, ale teda nechávať to na, roky na pleciach tých ľudí, ktorým patria tie pozemky, je absolútna blbosť. Ja som úplne za to, aby sme hlasovali za tento zákon a aby sme sa potom pozreli na to, ako ho technicky vylepšiť. Ďakujem pekne.
Košútová, Magda, poslankyňa NR SR (2010-12-14):
Ďakujem pekne, pán predseda, za slovo. Vážený pán kolega, ak to neviete, pripomeniem vám to, končí sa rok 2010. A vy nám tu plačete nad obdobím spred 60 rokov. Reštitučný zákon bol prijatý v roku 1991 a vy ako hrdý zamestnanec štátnej správy, ako ste nám to tu pred chvíľou deklarovali, ste čo urobili pre to, aby sa tento zákon čo najrýchlejšie uplatnil v praxi? Jediné, na čo ste sa zmohli, je kritika predchádzajúcej vlády, ako zle robila. A chcem vám pripomenúť, že Slovenský pozemkový fond za posledné štyri roky fungoval možno 20 mesiacov, ináč bol nefunkčný. Ale aj za týchto 20 mesiacov bolo vybavených 2 800 žiadostí oproti predchádzajúcim rokom 2002 až 2006, ako ste to tu v číslach zhodnotili, keď bolo vybavených 635 žiadostí. Máte pravdu, všetko je to o ľuďoch, ale vy vytvárate v tejto chvíli dve skupiny reštituentov, skupinu, ktorá mala to šťastie a možno kontakty a bola vybavená do tohto obdobia, a skupinu, ktorej sa to nepodarilo. Takže gratulujem vám. Ďakujem.
Kollár, Boris, predseda NR SR (2021-06-16):
Vážené pani poslankyne, vážení páni poslanci, pristúpime k hlasovaniu o návrhu na vyslovenie nedôvery ministrovi vnútra Slovenskej republiky. (Ruch v sále.) Prosím, upokojíme sa a zaujmite každý miesto v sále. Chcem uviesť, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená súhlas najmenej 76 poslancov. Prosím spoločného spravodajcu, aby uviedol hlasovanie o návrhu uznesenia.
Senko, Ján, poslanec NR SR (2015-11-11):
Keďže mám splnomocnenie gestorského výboru, pán predseda, dajte hlasovať o postúpení návrhu zákona do tretieho čítania.
Figeľ, Ján, podpredseda NR SR (2014-06-05):
Nech sa páči, Viliam Jasaň.
R. Kaliňák, podpredseda vlády a minister vnútra SR: (2010-01-20):
Pán poslanec Hrušovský, naozaj musím povedať, že toto vystúpenie bolo kultivované, ale rád by som ho trochu poopravil. Áno, ja sa nehanbím priznať, že je nevyhnutné, aby ste s ľuďmi, ktorí sú nespokojní, rokovali. Je treba vnímať, aké majú pochybnosti o niektorých veciach, realita niekedy ukáže nejaké nedostatky a ja si myslím, že rozumný človek na to reaguje a pripraví zmeny, ktoré vyjdú v ústrety. Keď za vašej vlády toto chceli urobiť železničiari, tak ste ich zakázali súdom. Nerokovali ste, neustupovali ste, neriešili, ale zakázali súdom. Veď ako prebehol, že tam bolo päť návrhov, aby to dostal ten najlepší sudca, si všetci dobre pamätáme. Aj to si pamätáme, že nakoniec súd tento štrajk označil za zákonný. Takže poučovanie o tom, akým spôsobom pristupovať k protestujúcim, si myslím, že by ste nám nemali dávať vzhľadom na to, ako ste k nim pristupovali vy. Ja si myslím, že každý z nás, ktorí sme vo vláde, zažili určité prejavy nespokojnosti s niektorými rozhodnutiami, my sme boli ochotní rokovať a pripravili sme taký návrh, ktorý sa niekam upravil. Čiže to je k vyjadreniu pána poslanca Hrušovského, že teda treba si zaspomínať, ako ste na protestujúcich reagovali vy. Je pravda, že ste takýto zákon do parlamentu nedali, nebolo treba, keďže ste na nich použili silu. Čo sa týka pani poslankyne Sabolovej, nuž, pani poslankyňa, prepáčte mi, ja naozaj nechcem byť ani hrubý, ani nič, ale dlhodobo prezentujete nevedomosť v tomto parlamente. Viete, to s tým Lisabonom, skúste si pozrieť materiál, skúste si ho prečítať a potom zaujmite stanovisko. Áno, využili sme tento zákon, ktorý sa predkladá, aj na to, aby sme urobili niektoré úpravy, ktoré súvisia s Lisabonom, napríklad premenovanie niektorých európskych inštitúcií, ktoré Lisabon zaviedol. Čo je na tom hlúpe? (Reakcia poslankyne.) Ale no tak, budeme ho, veď vláda pripravila, ale to v skrátenom je napísané, že čo zákon pojednáva. A zákon medzi iným má aj niečo takéto, pani poslankyňa. (Reakcie z pléna.) Prečítal, prečítal. Veď teda však nebuďte z toho úplne nešťastná, ono sa stáva, ale... (Vystúpenie prerušené predsedajúcim.)
Ďuriš Nicholsonová, Lucia, podpredsedníčka NR SR (2019-06-21):
Teraz dávam slovo spoločnému spravodajcovi z výboru pre hospodárske záležitosti pánovi poslancovi Kondrótovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
K. Tóthová, poslankyňa: (2008-09-17):
Chcem zdôrazniť, skutočne veľmi výstižne to povedal pán poslanec Miššík, že ak si niekto neplní vyživovaciu povinnosť, je to veľké svinstvo. Áno, je to skutočne citlivá otázka, je to porušenie práv dieťaťa. Pokiaľ ide o osoby, ktoré sú vodiči z povolania, tam v predloženom § 179a, pani poslankyňa Sárközyová, je výslovne v odseku 1 uvedené: „Ak neplatič výživného je vodič z povolania, exekútor takýto príkaz nevydá.“ To zrejme bude platiť aj pre príslušníkov ozbrojených síl, ktorí vedú motorové vozidlo, pretože je to v podstate náplň ich povolania. Takže nevidím dôvod to doplniť, pretože z množstva exekučných prostriedkov exekútor má možnosť vybrať si. Ďalej by som chcela k vystúpeniu pani poslankyne Sárközyovej povedať. Povedali ste, že sa odoberie vodičský preukaz. Vážená pani poslankyňa, tento legislatívny návrh vôbec nie je stavaný na právnom inštitúte odobratia vodičského preukazu. Tento právny inštitút je stavaný na zadržaní vodičského preukazu, čo je dosť výrazný rozdiel, pretože odobratie vodičského preukazu by muselo mať úplne inú dimenziu, než je predložený legislatívny návrh. Bola tu vyslovená myšlienka, že v druhom čítaní je možné doplniť predložený legislatívny návrh. Hovorím určite aj za ďalších dvoch predkladateľov, že všetci traja uvítame akékoľvek ďalšie spresnenie, ktoré by urobilo predložený legislatívny návrh realizovateľný v praxi tak, aby bol skutočne efektívny a smeroval k cieľu, ktorý majú predkladatelia ako svoj zámer predloženia tohto legislatívneho návrhu. Ďakujem za pozornosť.
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 147 prítomných, 78 za, 68 sa zdržalo, 1 nehlasoval. Konštatujem, že sme tento návrh schválili. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 461/2003 o sociálnom poistení, ktorý máme ako tlač 137, bod 21 schváleného programu. Prosím spoločnú spravodajkyňu z výboru pre sociálne veci poslankyňu Zdenku Mačicovú, aby hlasovanie uvádzala. Nech sa páči, pani spoločná spravodajkyňa. (Hlasovanie v druhom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 137.)
T. Cabaj, podpredseda NR SR: (2009-09-10):
Ďalšiu otázku... Pán poslanec chce doplniť. Nech sa páči.
Grendel, Gábor, podpredseda NR SR (2020-06-04):
Ďakujem, pán minister. Ďalšou vyžrebovanou otázkou je otázka od pani poslankyne Pleštinskej na ministra dopravy a výstavby pána Andreja Doležala. Otázka znie: „Aká je stratégia ministerstva dopravy v oblasti výstavby diaľnic s dosiahnutím cieľa prepojenia Bratislavy a Košíc diaľnicou?“ Odpovedať bude za pána ministra dopravy pán minister práce Milan Krajniak.
Blahová, Natália, poslankyňa NR SR (2017-03-30):
Ďakujem pekne, pani predsedajúca. Vážené dámy, vážení páni, cieľom nášho návrhu je zabezpečiť, aby sa do resocializačných centier dostávali iba osoby, ktoré úspešne absolvovali protidrogovú liečbu alebo liečbu inej závislosti. Zabezpečí sa tým, že do resocializačných zariadení sa nebudú dostávať závislé osoby, u ktorých hrozia úteky a delikvencia. Takisto sa predloženým návrhom zabezpečuje, aby sa do reedukačného centra dostávali maloletí len na základe odporúčania znalca z odboru psychológie o tom, že umiestnenie maloletého v takomto type zariadenia je v jeho záujme. Poslaním resocializačného strediska je v zmysle znenia zákona aktivizovanie vnútorných schopností detí a plnoletých fyzických osôb na prelomenie psychických dôsledkov, fyzických dôsledkov a sociálnych dôsledkov drogových alebo iných závislostí a na zapojenie sa do života v prirodzenom prostredí. V súčasnosti súdy pri nariaďovaní umiestnení maloletých v resocializačných strediskách neprihliadajú na možnú závislosť maloletých na návykových látkach, najmä na drogách, a v dôsledku toho sú maloletí vystavení ničím neriadenej a nesledovanej abstinencii, čo má za následok úteky, delikvenciu mladistvých a iné patologické javy. V našom návrhu dopĺňame aj oprávnenie zamestnanca orgánu sociálnoprávnej ochrany detí a sociálnej kurately na účely vykonávania opatrení sociálnoprávnej ochrany detí a sociálnej kurately vyžiadať si od lekára potvrdenie o absolvovaní liečby drogovej závislosti alebo inej závislosti maloletého, o ktorého umiestnení do resocializačného strediska rozhoduje. Túto zmenu odporúčajú roky jednak odborníci, psychiatri adiktológovia a jednak pracovníci pomáhajúcich profesií, ktorí sa venujú resocializácii. Toto zistenie priniesol aj poslanecký prieskum výboru pre ľudské práva a národnostné menšiny. Rovnako na tento nedostatok v zákone upozornila vo svojej mimoriadnej správe verejná ochrankyňa práv. Dôsledkom toho, že zákon na túto povinnosť povinných zabudol, je to, že práva detí sú ohrozené. Stáva sa to, že deti, ktoré neprešli detoxom, sú umiestnené do resocializačných centier bez odborného vyšetrenia a bez liečby. V prípade, že dieťa závislé nebolo, nie je preňho takýto pobyt účelný a poškodzuje ho na jeho právach. V prípade, že dieťa bolo závislé a nebolo liečené, bez lekárskej starostlivosti v takomto zariadení trpí bolesťami a rôznymi príznakmi nekontrolovanej detoxikácie. Som presvedčená, že táto zmena je nevyhnutná. Preto vás týmto, vážené kolegyne a kolegovia, prosím o vašu podporu nášho návrhu. Ďakujem pekne.
Ďuriš Nicholsonová, Lucia, podpredsedníčka NR SR (2018-12-03):
Dve faktické poznámky na vaše vystúpenie. Končím možnosť prihlásiť sa. Pán poslanec Hrnko.
Kuffa, Štefan, poslanec NR SR (2023-05-10):
My sme jednoznačne za to, aby sa riešili škody spôsobené zverou na poliach poľnohospodárov. Viete, my sme sa stretli pred nejakým pol, pol rokom tuná s vinohradníkmi, ktorí sa sťažovali rovnako na tú danieliu zver, ktorá im zožerie v podstate celé vinice. A je to v období veľakrát zimy alebo jari, keď ten vinič začína rašiť, tak ony ohryzú úplne všetko. A ja vám to takto poviem, že je rozdiel spôsobenej škody vo vinohrade a na poli s kukuricou, možno s pšenicou. Vinohrad keď vám zožerie táto zver, tak proste zničí toho poľnohospodára totálne. Nechcem bagatelizovať to, keď vám zožerie tá zver, ja neviem, kukuricu alebo pšenicu, ale je to podstatne menšia škoda. Jeden hektár zožratej kukurice sa nerovná jednému hektáru vinice zožratej. A to, čo tento zákon ako rieši, tak to sú aj škody. Sú tu naozaj prelomové veci. Kolegovia, ak my sa nedohodneme, a tak ako to predrečník tuná hovoril, ja tiež by som sa prikláňal k tomu, nech sa to hlasovanie presunie, otvorí sa rozprava a doriešia sa tuná tie veci, lebo ja som tiež sledoval tú rozpravu v podstate sprostredkovane a sú tu chyby, aby ste si to uznali. Ak má padnúť celá dobrá vec práve na tom, že či to povinné členstvo v SPK, v Slovenskej poľovníckej komore, že či má byť, alebo nemá byť, aj toto otvorme. No však teda nech toto zostane. Ale tak závažné veci a riešenie v podstate tých škôd, že by sme my takto hodili cez palubu. Práve tento návrh zákona je prelomový aj tým, že tu sa otvára to ľudové poľovníctvo tej širokej pospolitosti cez to všetko, že tuná zazneli také kritické slová, veľakrát neodborne, neadresne, aj všelijaké hoaxy tu zazneli. Nestihnem viac, lebo mám len tých dve minúty, ale ďakujem za slovo.
Gyimesi, György, poslanec NR SR (2021-09-17):
Ďakujem za slovo, pán predsedajúci. V krátkosti by som uviedol tento návrh zákona. My v hnutí OĽANO považujeme práva národnostných komunít za rovnako dôležité ako všetky ostatné práva a sme tu jedni z tých, pre ktorých sú tieto práva mimoriadne dôležité a snažíme sa a zasadzujeme sa o to, aby sa v tejto krajine všetky národnostné komunity cítili ako doma. Z tohto vyplýva aj tento návrh zákona, ktorým rozširujeme vizuálnu dvojjazyčnosť na územiach obývaných príslušníkmi národnostných komunít. Konkrétne sa jedná o tie obce, ktoré sú uvedené v zozname, ktorý je prílohou vyhlášky ministerstva vnútra, ktoré smú používať jazyk národnostnej komunity, a to sú obce, kde podiel tých obyvateľov je vyšší ako 15 %. Konkrétne sa jedná o možnosť, aby sa šípové smerníky, čiže tie tabule, ktoré navádzajú do cieľa, mohli použiť aj v jazyku národnostnej komunity. Čiže môžeme si to predstaviť tak, že pred križovatkou je uvedené, že je tam odbočka na Bratislavu, tak sa pod ňu bude môcť uviesť aj to, že je to Pozsony. Tento zákon je plne v súlade s Ústavou Slovenskej republiky, s ostatnými zákonmi a nariadeniami. Jeho vplyv na štátny rozpočet sa kvantifikovať nedal ani podľa ministerstva financií, pretože my zavádzame možnosť pre obce osádzať tieto tabule, nie povinnosť, čiže je to, bude to aj jednak v kompetencii obcí a takisto to bude aj platené alebo hradené z rozpočtu obce, ak sa obec rozhodne tieto tabule osádzať. Ďakujem pekne. Toľko v úvodnom slove.
Laššáková, Jana, podpredsedníčka NR SR (2015-09-24):
Pán poslanec, doplňujúcu otázku? Áno, nech sa páči, máte na to dve minúty.
Grendel, Gábor, podpredseda NR SR (2022-03-17):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hod. jednu otázku na predsedu vlády, 41 otázok na členov vlády a 4 otázky na generálneho prokurátora. Overovatelia schôdze vyžrebovali poradie. Upozorňujem, že na otázky poslancov, ktorí nie sú prítomní v sále, sa neodpovedá. Panie poslankyne, páni poslanci, pán predseda vlády Eduard Heger sa písomne z rokovania o tomto bode ospravedlnil. Svojím zastupovaním poveril pána podpredsedu vlády a ministra hospodárstva Richarda Sulíka, ktorého prosím, aby oznámil, kto z členov vlády bude odpovedať za neprítomných členov vlády.
Hrnčiar, Andrej, podpredseda NR SR (2017-12-06):
Päť faktických poznámok. Nech sa páči, pán poslanec Pčolinský.
Gaborčáková, Soňa, poslankyňa NR SR (2019-02-01):
Ďakujem za slovo. Chcem požiadať o presunutie bodu č. 54 (pod tlačou 1293) na koniec schôdze.
Gašpar, Tibor, podpredseda NR SR (2024-10-02):
Na vaše vystúpenie evidujem tri faktické poznámky. Prvý, pán poslanec Dubovický, nech sa páči. Štyri, pardon.
Mihalik, Marcel, poslanec NR SR (2022-09-20):
Ďakujem za slovo. Vážený pán predseda, v rozprave vystúpili členovia vlády a jedenásti poslanci Národnej rady. Dajte, prosím, hlasovať o tom, že Národná rada Slovenskej republiky po prerokovaní uvedeného návrhu podľa čl. 88 Ústavy Slovenskej republiky vyslovuje nedôveru členovi vlády Slovenskej republiky Romanovi Mikulcovi, povereného riadením Ministerstva vnútra Slovenskej republiky.
M. Číž, podpredseda NR SR: (2008-11-04):
Pán poslanec, vy patríte k najradikálnejším obhajovateľom radikálnej neoliberálnej politiky. Tá politika v súčasnosti sa dramaticky diskreditovala a vám to neuveriteľne zábavne nevadí, a napriek tomu prídete sem s tým istým repertoárom, ktorý už je tak ošúchaný, že má nulovú dôveryhodnosť, pán poslanec. Už spomenuli niektorí moji kolegovia, že to, čo je meritum veci, spočíva v nehoráznom rozdaní národných zdrojov. Tých národných zdrojov, o ktorých francúzska ústava hovorí, že majú byť používané na zabezpečovanie základných služieb pre ľudí. Hneď po privatizácii plynární zvýšili ste ceny o 40 %. Vy dôsledne hájite iba jedno – záujmy privatizérov a záujmy zahraničných investorov. Vám je tak neuveriteľne ľahostajný osud slovenského človeka, kde ceny energií a ich vplyv na rozvoj hospodárstva sa učia naozaj v 1. ročníku ekonomickej školy. Toto vydávať za nejaký populizmus a to všetko, čo ste tu povedali, svedčí iba o tom, pán poslanec, že ste z inej planéty. Našťastie to vnímajú aj občania Slovenskej republiky. Ďakujem pekne. (Potlesk.)
Farkašovský, Karol, poslanec NR SR (2019-09-17):
Vážený pán predsedajúci, kolegyne, kolegovia, predkladáme návrh zákona, ktorým sa dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov. Cieľom predkladateľov tejto novely zákona o úhrade za služby verejnosti poskytované Rozhlasom a televíziou Slovenska je oslobodiť od povinnosti platiť koncesionárske poplatky, aha pardon, to som v inom, prepáčte, som začal s iným. Ospravedlňujem sa, trošku, áno, 1341, prepáčte. Cieľom tejto novely zákona o dani z pridanej hodnoty je zníženie sadzby dane z pridanej hodnoty na úroveň 10 % na noviny a časopisy i periodiká. Znížená sadzba dane sa neuplatní na noviny, časopisy a periodiká, ktorých reklamný materiál jednotlivo alebo spolu tvorí viac ako 50 % celkového obsahu. Rovnako sa znížená sadzba dane neuplatní na noviny, časopisy a periodiká, ktorých erotický obsah obsahuje a predstavuje jednotlivo alebo spolu viac ako 10 % z celkového obsahu. Už sme tu dnes hovorili o zmenách, ktoré nastali v mediálnom prostredí, aj o tom, že printové médiá sa dostali do znevýhodnenej pozície. Zámerom predkladateľa a predkladateľov je podporiť tradičné printové médiá a tým zlepšiť ich postavenie na mediálnom trhu. Pri zavedení zníženej sadzby dane z pridanej hodnoty je Slovenská republika viazaná Smernicou Rady Európskeho spoločenstva z roku 2006 o spoločnom systéme dane z pridanej hodnoty. Podľa čl. 98 bod 1 tejto smernice môžu členské štáty použiť jednu alebo dve znížené sadzby dane, nesmú byť však nižšie ako 5 % pre dodanie tovaru a poskytovanie služieb, ktoré patria do kategórií uvedených v prílohe III. tejto smernice. Tento návrh zákona má negatívne aj pozitívne vplyvy na rozpočet verejnej správy, nezakladá zvýšené nároky na výdavkovú časť štátneho rozpočtu, ale predpokladá krátkodobé zníženie výberu dane z pridanej hodnoty. Prijatými opatreniami na zamedzenie daňových únikov prichádza každoročne ku zlepšeniu výberu dane z pridanej hodnoty a znižovanie tej daňovej medzery. Predpokladáme, že tento prechodný stav, toto prechodné zníženie výberu dane z pridanej hodnoty sa v blízkej budúcnosti obráti smerom tým, že bude ten výber dôslednejší a nebudú tam žiadne daňové medzery. Návrh zákona má pozitívne vplyvy na podnikateľské prostredie, nemá žiadne sociálne vplyvy, ani na životné prostredie, ani vplyv na informatizáciu spoločnosti a má pozitívny vplyv na službu verejnej správy pre občana. Predkladaný návrh zákona je v súlade s Ústavou Slovenskej republiky, ústavnými zákonmi, aj ostatnými všeobecne záväznými právnymi predpismi Slovenskej republiky, aj medzinárodnými zmluvami. Predpokladaný výpadok alebo negatívny vplyv na rozpočet verejnej správy z titulu nižšej, nižšieho výberu dane z pridanej hodnoty tvorí 6 mil. eur. Predpokladaná účinnosť tohto zákona alebo navrhovaná účinnosť je od 1. 1. roku 2020. Ďakujem pekne. Z mojej strany zatiaľ všetko.
Blanár, Juraj, podpredseda NR SR (2022-06-22):
Pán poslanec, máte času dosť aj na to, aby ste prečítali, ale časomiera sa, samozrejme, zastavuje. Môžete pokračovať, zdôvodnili ste, takže môžete čítať znenie samotného pozmeňujúceho návrhu.
Blanár, Juraj, podpredseda NR SR (2023-06-20):
Ďakujem, pán spravodajca. Otváram rozpravu o tomto bode programu. Písomnú prihlášku som opäť neobdržal, dávam teda možnosť prihlásiť sa ústne. Konštatujem, že nikto sa nehlási, preto vyhlasujem rozpravu za uzavretú. A keďže neprebehla rozprava a nepredpokladám, že by jeden z navrhovateľa a spravodajcu chceli zaujať stanovisko, budeme hlasovať o tomto bode programu dnes o sedemnástej hodine. Prerušujem rokovanie o tomto bode programu a ďakujem pánovi poverenému ministrovi a rovnako pánovi spravodajcovi. Budeme... Takže odovzdávam teraz vedenie schôdze môjmu kolegovi pánovi podpredsedovi Petrovi Pčolinskému, ktorý uvedie ďalší bod. Nech sa páči. (Striedanie sa predsedajúcich schôdze. Krátka pauza.)
Petrák, Ľubomír, poslanec NR SR (2017-06-20):
Druhý pozmeňujúci návrh opäť podala pani poslankyňa Zimenová a týka sa účelového viazania príspevku v materských školách. Dajte, prosím, o tomto návrhu hlasovať.
Bugár, Béla, podpredseda NR SR (2017-01-31):
Pán poslanec Dostál, nech sa páči, môžte reagovať na faktické poznámky.
Grendel, Gábor, podpredseda NR SR (2023-06-13):
Na vystúpenie pána poslanca Matoviča štyri faktické poznámky, po ktorých sa do rozpravy hlási pán minister financií. Ale najprv teda faktické poznámky. Ako prvý pán poslanec Jozef Pročko.
Hrnčiar, Andrej, podpredseda NR SR (2019-01-30):
Dávam slovo spoločnému spravodajcovi z výboru pre verejnú správu a regionálny rozvoj poslancovi Igorovi Chomovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Zs. Simon, minister pôdohospodárstva SR: (2004-03-10):
Predloženým návrhom zákona sa reaguje na programové vyhlásenie vlády v časti využívanie a vlastníctvo pôdy, v ktorej sa vláda zaväzuje zrušiť odvod za odňatie poľnohospodárskej pôdy z poľnohospodárskeho pôdneho fondu. Predloženým návrhom zákona sa vykonávajú podmienky pre trvalo udržateľné obhospodarovanie a ochranu poľnohospodárskej pôdy najmä pred vplyvom nekoordinovaného umiestňovania výrob, stavieb a ťažobných činností na kvalitnej poľnohospodárskej pôde. Prioritou zákona je ochrana vlastností a funkcií poľnohospodárskej pôdy ako ochrana významného pôdneho zdroja a stabilizácie výmery a objemu najkvalitnejších poľnohospodárskych pôd Slovenska. Výkon ochrany poľnohospodárskej pôdy budú zabezpečovať obvodné pozemkové úrady, krajské pozemkové úrady a ministerstvo v rámci špecializovanej štátnej správy rezortu pôdohospodárstva zriadené osobitným zákonom. Vážený pán predsedajúci, vážené dámy poslankyne, vážení páni poslanci, vzhľadom na to, že ide o návrh zákona, ktorý ministerstvo pôdohospodárstva vypracovalo na základe programového vyhlásenia vlády a podľa ktorého sa vytvárajú podmienky na obhospodarovanie a ochranu poľnohospodárskej pôdy, dovoľujem si vás požiadať o prerokovanie predloženého návrhu zákona a vyjadrenie súhlasu s ním. Ďakujem vám za pozornosť.
Šimečka, Michal, podpredseda NR SR (2024-02-23):
Ďakujem. Pán poslanec Galko.
Šeliga, Juraj, podpredseda NR SR (2021-01-14):
Pani poslankyňa, pani poslankyňa...
Matovič, Igor, poslanec NR SR (2016-05-24):
Pani predsedajúca, dajte, prosím, hlasovať o postúpení návrhu do druhého čítania.
Laššáková, Jana, podpredsedníčka NR SR (2014-09-11):
Pán poslanec nechce reagovať. Vyhlasujem rozpravu za skončenú. Žiada si k rozprave zaujať stanovisko spravodajca? Áno, nech sa páči.
Kažimír, Peter, podpredseda vlády a minister financií SR (2012-11-29):
Ďakujem veľmi pekne. Vo štvrtok o 16.10 hodine začíname rokovať o zákone o dani z príjmu. (Úsmev predkladateľa. Reakcia z pléna.) Pán Sulík, pohreb začal 22. októbra o 22.12 hodine, bol som tu, hlasoval som, takže viem, kedy to bolo. Vtedy padla vaša vláda, priatelia, kolegovia, dátum si nepamätám, hodinu si pamätám. Takže zvážte, kto začal kopať jamu. Takže, vážená pani podpredsedníčka, dámy a páni, predkladám vám v druhom čítaní zákon o dani z príjmov. Viete veľmi dobre, že je to vlastne druhý kľúčový zákon, ktorého cieľom je zvýšiť príjmy štátneho rozpočtu, a tým hlavne aj vzhľadom na medzinárodné záväzky Slovenskej republiky dostať rozpočet verejnej správy v budúcom roku pod 3 %. Z tohto záväzku vlády vychádzajú aj navrhované úpravy, ktoré sú zamerané najmä na obmedzenie možnosti uplatnenia 40-percentných paušálnych výdavkov v maximálnej výške 5 040 eur ročne, čo znamená 420 eur mesačne. Ide vlastne o zrušenie možnosti uplatnenia paušálnych výdavkov aj pri prenájme nehnuteľností. Ide o uplatnenie nezdaniteľnej časti základu dane na manželku, manžela, čo žije s daňovníkom v spoločnej domácnosti a stará sa o maloleté dieťa, pričom to dieťa má vek do troch rokov, v prípade dieťaťa so zdravotným postihnutím je to dieťa do šiestich rokov, alebo je to úprava tejto odpočítateľnej položky pre manžela alebo manželku, čo sú v stave opatrovateľstva voči niektorému z členov svojej rodiny, alebo sú evidovanými na úrade práce. V ďalšom obmedzujeme možnosti uplatnenia daňového bonusu len za podmienky, že daňovník dosahuje zákonom ustanovenú minimálnu výšku takzvaných aktívnych príjmov, t. j. príjmov zo závislej činnosti a príjmov z podnikania a z inej samostatnej zárobkovej činnosti. V ďalšom je to zavedenie progresívneho zdaňovania príjmov fyzických osôb s dvomi sadzbami dane, pričom vyššia z týchto sadzieb bude uplatňovaná pre fyzické osoby, ktorých základ dane v roku 2013 presiahne sumu cca 34 000 eur. V ďalšom je to zavedenie osobitnej sadzby dane vo výške 5 % pre vybraných ústavných činiteľov vrátane všetkých nás, ktorí dnes sedíme a stojíme v tejto snemovni, vrátane pána prezidenta a ďalších členov vlády, predsedu a podpredsedu Najvyššieho kontrolného úradu. A v ďalšom je tu navrhnuté zvýšenie sadzby dane pre právnické osoby a takisto úprava zdanenia podielov na zisku, vykázanosť za zdaňovacie obdobie do 31. decembra 2013. Toľko na úvod. Ďakujem.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 131 poslancov, za 129, proti nikto, zdržali sa 2, hlasovali všetci prítomní. Body 1 až 6 zo spoločnej správy sme schválili.
Zmajkovičová, Renáta, podpredsedníčka NR SR (2013-03-21):
Teraz vystúpi v rozprave pani, pán poslanec Hlina s reakciou. Nech sa páči.
Grendel, Gábor, poslanec NR SR (2019-09-25):
Ďakujem pekne, pán predsedajúci. Dámy a páni, Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby predkladá v súlade s § 9 zákona č. 166/2003 o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov správu výboru o stave použitia ITP za I. polrok 2019. V súlade s § 9 zákona č. 166/2003 o ochrane súkromia pred neoprávneným použitím ITP a o zmene a doplnení niektorých zákonov výbor požiadal Slovenskú informačnú službu v mesiaci júl 2019 o zaslanie správy o použití ITP za I. polrok 2019. Správu o použití ITP za I. polrok 2019 predložila Slovenská informačná služba vo verzii neobsahujúcej utajované skutočnosti. Údaje o použití ITP neobsahujúca utajované skutočnosti, tak ako ich predložila Slovenská informačná služba, sú uvedené v predloženej správe. Osobitný kontrolný výbor Národne rady Slovenskej republiky na kontrolu činnosti SIS uvedenú správu prerokoval na 30. schôdzi výboru 12. septembra 2019 a prijal uznesenie č. 88, ktorým vzal predmetnú správu na vedomie, s odporúčaním Národnej rade Slovenskej republiky vziať ju na vedomie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku Národnej rady Slovenskej republiky, predkladám Národnej rade Slovenskej republiky návrh uznesenia, ktorý je súčasťou správy, a to uznesenie znie: Uznesenie Národnej rady Slovenskej republiky k Správe Osobitného kontrolného výboru Národnej rady Slovenskej republiky na kontrolu činnosti SIS o stave použitia ITP za I. polrok 2019 (tlač 1575): „Národná rada Slovenskej republiky berie na vedomie Správu Osobitného kontrolného výboru Národnej rady Slovenskej republiky na kontrolu činnosti SIS o stave použitia ITP za I. polrok 2019 (tlač 1575).“ Pán predsedajúci, prosím, otvorte rozpravu.
Laššáková, Jana, podpredsedníčka NR SR (2012-05-03):
S faktickou poznámkou pán poslanec Jasaň.
Jurinová, Erika, podpredsedníčka NR SR (2013-09-24):
Ďakujem pekne, pán poslanec. Na vaše vystúpenie sú štyri faktické poznámky. Uzatváram možnosť prihlásiť sa, päť faktických poznámok, teda uzatváram možnosť prihlásiť sa. Prosím vás, páni poslanci, hláste sa vtedy, keď to ohlasujem. Takže nech sa páči, pán poslanec Štefanec.
Cmorej, Peter, poslanec NR SR (2022-03-23):
Termín hlasovania zajtra o jedenástej.
Susko, Boris, poslanec NR SR (2015-11-20):
Pri druhom pozmeňujúcom návrhu žiadal pán poslanec Lipšic hlasovať o každom zo 16-tich bodoch samostatne, preto dajte hlasovať o prvom bode tohto pozmeňujúceho návrhu.
Hrušovský, Pavol, podpredseda NR SR (2010-08-03):
Vážené panie poslankyne, páni poslanci, prosím, aby ste zaujali svoje miesta v rokovacej sále, o krátku chvíľu otvoríme rokovanie 3. schôdze Národnej rady Slovenskej republiky. Chcem vás informovať, že čakáme na príchod pána prezidenta Ivana Gašparoviča. Preto prosím poslancov, aby zaujali svoje miesta a dôstojne privítali hlavu štátu. Panie poslankyne, páni poslanci, prichádza pán prezident Slovenskej republiky. (Príchod prezidenta SR Ivana Gašparoviča v sprievode predsedu NR SR Richarda Sulíka za zvukov prezidentských fanfár.)
Kollár, Boris, predseda NR SR (2021-11-04):
S ďalšou faktickou, pán poslanec Kazda.